open-index/open-wikipedia-markdown huggingface dataset:
Nostalgia (Frederik)

**Nostalgia - Frederik** on Nostalgia -sarjan julkaisu, joka sisältää joukon Frederikin vähemmän tunnettuja levytyksiä. Mukana on muun muassa Kai Hyttisen tunnetuksi tekemä *Nosta lippu salkoon* ja Frederikin versio Virve Rostiin hitistä "Menolippu - One Way Ticket", jonka Frederik levytti nimellä Paluulippu. Mukana on myös Frederikin vähemmän tunnettuja rock´n roll kappaleita sekä aiemmin vain vuonna 1972 singlenä julkaistu "Jeesus Kristus", joka on Vexi Salmen suomeksi sanoittama versio brasilialaisen Roberto Carlosin vuonna 1970 levyttämästä hitistä.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Siippoo (Tuusula)

**Siippoo** on Tuusulan kunnassa sijaitseva kylä. Kylä sijaitsee noin 35 kilometrin päässä Helsingistä.

## Historia
Siippoo käsitti vuonna 1540 ainoastaan Tapanin talon. Vuonna 1600 kylässä oli 2 viljeltyä taloa, Tapani ja Mattila, sekä 2 autiotaloa, Torppi ja Heikkilä. Kylä oli alkujaan osa Nurmijärven kuntaa, kunnes se liitettiin vuonna 1931 Tuusulan kuntaan.

## Aiheesta muualla
*Rusutjärvi–Siippoo kotiseutupolku linnun silmin, video 16 min 30 s, Tuusulan Museo, YouTube.
Regulate...G Funk Era

**Regulate...G Funk Era** on yhdysvaltalaisen rap-artisti Warren G:n ensimmäinen vuonna 1994 julkaistu studioalbumi. Levy sai osakseen varsin positiivisen vastaanoton niin kriitikoilta kuin faneilta ja sitä pidetäänkin nykyään eräänä yhdeksänkymmenluvulle tyypillisen g-funk hip-hop-tyylin merkkiteoksista. Albumi nousi julkaisuviikollaan Billboardin albumilistan toiseksi ja myi ennen pitkää tripla-platinaa.

## Kappalelista
#"Regulate" (ft. Nate Dogg)
#"Do You See" 
#"Gangsta Sermon" 
#"Recognize" (ft. Trip Locc & Wayniac)
#"Super Soul Sis"
#"'94 No Draft"
#"So Many Ways" (ft. Wayniac & Lady Levi)
#"This D.J." (ft. O.G.L.B.)
#"This Is the Shack" (ft. G Child & 2Scoops)
#"What's Next" (ft. Mr. Malik)
#"And Ya Don't Stop"
#"Runnin' Wit No Breaks" (ft. Jah Skills, Bo Roc, G Child, Wayniac & Trip Locc)
Lähde: 

## Lähteet
Törmänmäki

**Törmänmäki** on kylä Puolangan kunnassa Kainuussa. Se sijaitsee Paltamosta Puolangalle kulkevan kantatien 78 varressa. Törmänmäestä on matkaa Kajaaniin noin 59 kilometriä ja kuntakeskukseen Puolangalle noin 41 kilometriä. Törmänmäen asutus muodostaa Puolangan maisemakuvassa harvinaisen tiiviin kyläraitin.
Asutus kylätien varressa on vanhaa, ja se näkyy tämän ajan maisemakuvassa kerroksellisuutena.

Vanhoja rakennuksia on säilynyt paljon, ja niitä on jonkin verran muunneltu. Törmänmäessä on myös sodan jälkeen rakennettuja taloja. Törmänmäen luonto on hyvin vehmasta, ja sieltä on inventoitu paljon arvokkaita perinnemaisemakohteita.

## Lähteet

## Aiheesta muualla
*Törmänmäen kyläyhdistys
Kongasmäki

**Kongasmäki** on kylä Kainuun maakunnassa Puolangan kunnan eteläisimmässä osassa. Kylässä on vain kuuden vakituisen asukkaan lisäksi lähes 200 vapaa-ajan asukasta, jotka ovat peräisin ympäri Suomea. Varsinkin vapaa-ajan asutus keskittyy lähes kahdeksan kilometriä pitkän Kongasjärven rannoille. Kylällä sijaitsevat Kongaksen kota ja Martti Tolosen talomuseo.

## Lähteet
DJ Red Alert

**DJ Red Alert** (myös **Kool DJ Red Alert**, oik. **Fred Krute**, s. 20. marraskuuta 1956) on yhdysvaltalainen dj, joka työskentelee pääosin New Yorkin alueella. Hän on vetänyt pitkään hip hopiin erikoistuneita radio-ohjelmia eri asemilla, ja häntä pidetään yhtenä musiikkilajin pioneereista ja popularisoijista. 

Red Alert aloitti levyjen soittamisen 1970-luvun loppupuolella, jolloin hänen innoittajanaan ja opettajana toimi muun muassa tunnettu Kool Herc. Hän liittyi pian Afrika Bambaataan Zulu Nation -ryhmään. 1980-luvun alkupuolella hän oli jonkin aikaa mukana juontamassa Zulu Beatsia, varhaista hip hopiin keskittynyttä radioshow'ta. Tämän jälkeen hän on työskennellyt muun muassa 98.7 Kiss FM -radioasemalla, Hot 97 -asemalla, Power 105.1 -asemalla ja juontanut ohjelmia myös Youth Radio 92.5 -asemalla ja Sirius-satelliittiradiossa. 1980-luvulla hän perusti rap-musiikkiin erikoistuneen manageriyrityksen Red Alert Productions, jonka myötä hän on aikoinaan edesauttanut muun muassa Black Sheepin, Jungle Brothersin, Queen Latifahin ja A Tribe Called Questin nousua pinnalle. 

Red Alert on saanut uransa aikana muun muassa seuraavia tunnustuksia: Rolling Stone -lehti on listannut hänet 50 vaikutusvaltaisimman ihmisen joukkoon musiikin alalla. Hänen työnsä on esillä Rock and Roll Hall of Famen radio-osastolla. Hänen nimensä lisättiin vuonna 2003 Bronxin Walk of Famelle, ja lisäksi Yhdistyneet kansakunnat on nimennyt hänet yhdeksi kunnialähettilääkseen ().  

## Lähteet

## Aiheesta muualla
* Viralliset sivut  
* Red Alert Discogs-sivustolla
Joseph Kucan

**Joseph D. ”Joe” Kucan"** (s. 19. maaliskuuta 1965 Henderson, Nevada) on yhdysvaltalainen ääninäyttelijä, ohjaaja ja käsikirjoittaja. Hänen tunnetuin roolinsa on *[[Command & Conquer]]* -pelisarjan antagonistin rooli Kane. Hän on lisäksi ohjannut *Command & Conquer* -pelisarjan pelien välivideoita.

## Osittainen filmografia
### Ohjaajana

**[[Command & Conquer: Tiberian Dawn|Command & Conquer]]* (1995)
**[[Command & Conquer: Red Alert]]* (1996)
**Command & Conquer: Red Alert - Retaliation* (1998)
**Command & Conquer: Red Alert - Counterstrike* (1998)
**Command & Conquer: Red Alert - The Aftermath* (1998)
**[[Command & Conquer: Tiberian Sun]]* (1999)
**[[Command & Conquer: Red Alert 2]]* (2000)
**[[Nox (videopeli)|Nox]]* (2000)
**Tiberian Sun: Firestorm* (2000)
**[[Command & Conquer: Yuri’s Revenge]]* (2001)
*** (2001)
**[[Command & Conquer: Renegade]]* (2002)

### Vain näyttelijänä
**[[Blade Runner (vuoden 1997 videopeli)|Blade Runner]]* (1997)
**[[Command & Conquer 3: Tiberium Wars]]* (2007), Kane
**[[Command & Conquer 3: Kane's Wrath]]* (2008), Kane
**[[Command & Conquer 4: Tiberian Twilight]]* (2010), Kane

## Lähteet

## Aiheesta muualla
*
20 parasta vuotta

**20 parasta vuotta** on suomalaismuusikko Mika Sundqvistin vuonna 2001 julkaistu kokoelmalevy. Levy sisältää tunnetuimmat Sundqvistin hittikappaleet 1980- ja 1990-luvuilta. Niistä osa on kuitenkin uudelleenäänitetty. Kappaleita ovat muun muassa ”Moottoripyörä on moottoripyörä”, ”Sade” ja Syksyn sävel -laulukilpailun voittajakappale ”Hormoonihiiret”. Mukana ovat myös vuonna 1998 levytetty F1-kuljettaja Mika Häkkisestä kertova ”Häkkisen Mika” ja ralliautoilija Tommi Mäkisestä kertova ”Puuppolan Paholainen”, joka levytettiin vuonna 2001. Levyllä vierailevat Pate Mustajärvi, Mikko Alatalo, Veli-Matti Järvenpää, Tony Aare ja T. H. Aho.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Anita

**Anita** voi tarkoittaa muun muassa seuraavia asioita:
* Anita, naisen etunimi
* Anita, Itävaltaa euroviisuissa vuonna 1984 edustanut laulaja
* *[[Anita (elokuva)|Anita]]*, suomalainen elokuva vuodelta 1994
* Hurrikaani Anita, Meksikonlahdella elokuussa 1977 syntynyt hurrikaani
* Vurnon Anita (s. 1989), alankomaalainen jalkapalloilija
Kaarlo Simojoki

**Kaarlo (Kalle) Juho Mikael Simojoki** (vuoteen 1935 **Simelius**; 15. maaliskuuta 1913 Muhos – 12. heinäkuuta 1941 Kitee) oli suomalainen teologian ylioppilas ja sotakirjailija.

Simojoen vanhemmat olivat rovasti Yrjö Henrik (Heikki) Simojoki (ent. Simelius) ja Hilda Valerie (Vally) Reudolph. Hän pääsi ylioppilaaksi Uudenkaupungin yhteislyseosta 1935 ja opiskeli sitten Helsingin yliopistossa ensin maatalous- ja metsätieteitä ja sitten teologiaa.

Simojoki osallistui talvisotaan joukkueenjohtajana ja komppanianpäällikkönä Taipaleen Koukkuniemessä ja hän kirjoitti kirjan näistä kokemuksistaan. Jatkosodassa luutnantiksi 1940 ylennetty Simojoki oli komppanianpäällikkönä JR 37:ssä. Simojoki kaatui 12. heinäkuuta 1941 Kiteen Välivaarassa Kuivalaisen kukkulan maastossa hyökkäyksen yhteydessä.

## Teoksia
*  *Taipale: ”tavanmukaista tykistötulta”*. Otava 1941

## Lähteet
* Suomen kirjailijat -tietokanta 
* Helsingin yliopiston kaatuneet 1939–1945 matrikkeli, osa P–Ö. PDF.
Jonas Ridderstråle

**Jonas Ridderstråle** on ruotsalainen kauppatieteen tohtori ja tietokirjailija. Hän toimii britannialaisen Ashridge Business Schoolin vierailevana professorina.

Ridderstråle tunnetaan erityisesti Kjell A. Nordströmin kanssa tekemistään kirjoista *Funky Business* (1999) ja *Karaokekapitalismi* (2004). Ensin mainittu on käännetty 33 kielelle ja sitä on myyty yli 300 000 kappaletta. Jälkimmäinen on käännetty puolestaan yli 20 kielelle.

## Ura
*Vieraileva professori, Ashridge Business School
*Apulaisprofessori (Advanced Management Program:n vetäjä), Tukholman kauppakorkeakoulu, –2007(?)

## Koulutus
*Kauppatieteen tohtori (kansainvälinen liiketoiminta), Tukholman kauppakorkeakoulu
*MBA, Tukholman kauppakorkeakoulu

## Kirjallisuutta
*Nordström, Kjell A. & Ridderstråle, Jonas: *Funky Business: Talent Makes Capital Dance*. ft.com, 1999. 
***Funky Business: pelin henki - käytä päätäsi.* Kauppakaari, 1999. 
*Nordström, Kjell A. & Ridderstråle, Jonas: *Karaoke Capitalism: Management for Mankind.* 2003. 
***Karaokekapitalismi – Älä hyväksy jäljitelmiä.* Talentum, 2004. 

## Aiheesta muualla
*Ridderstrålen henkilökuntaprofiili Ashridge Business Schoolin sivuilla
*The Thinkers 50, sija 13: Kjell A. Nordström & Jonas Ridderstråle 
*Ridderstråle London Speaker Bureaun sivuilla
*JonasRidderstrale.com
Kjell A. Nordström

**Kjell Anders Nordström** (s. 26. helmikuuta 1958, Skärholmen, Tukholma) on ruotsalainen kauppatieteen tohtori ja tietokirjailija. Hän toimii apulaisprofessorina Tukholman kauppakorkeakoulun Kansainvälisen liiketoiminnan instituutissa.

Nordström tunnetaan erityisesti Jonas Ridderstrålen kanssa tekemistään kirjoista *Funky Business* (1999) ja *Karaokekapitalismi* (2004). Ensin mainittu on käännetty 33 kielelle ja sitä on myyty yli 300 000 kappaletta. Jälkimmäinen on käännetty puolestaan yli 20 kielelle.

Ahvenanmaalla nuoruutensa viettänyt Nordström on nykyään Ruotsin parhaiten palkattu puhuja.
Hän oli aikaisemmin naimisissa ruotsalaisen The Real Group -yhtyeen laulaja Katarina Henrysonin kanssa, jonka kanssa hänellä on myös lapsi.

## Koulutus
*Kauppatieteen tohtori (kansainvälinen liiketoiminta), Tukholman kauppakorkeakoulu, 1991
*Insinööri

## Kirjallisuutta
*Nordström, Kjell A. & Ridderstråle, Jonas: *Funky Business: Talent Makes Capital Dance*. ft.com, 1999. 
***Funky Business: pelin henki - käytä päätäsi.* Kauppakaari, 1999. 
*Nordström, Kjell A. & Ridderstråle, Jonas: *Karaoke Capitalism: Management for Mankind.* 2003. 
***Karaokekapitalismi – Älä hyväksy jäljitelmiä.* Talentum, 2004. 

## Lähteet

## Aiheesta muualla
*Nordströmin profiili International Speakers Bureaun sivuilla
*Nordströmin profiili Speakers' Spotlightin sivuilla 
*[Nordström Libris -kirjailijatietokannassa](http://libris.kb.se/hitlist.jsp?q=förf:(Nordström,+Kjell+A.))
Richard Zedník

**Richard Zedník** (s. 6. tammikuuta 1976 Banská Bystrica, Tšekkoslovakia) on slovakialainen uransa lopettanut jääkiekkoilija.

Zedník on NHL-urallaan edustanut myös Washington Capitalsia, Montreal Canadiensia ja New York Islandersia. Hän oli Capitalsin vuoden  .  Zedník pelasi kotimaansa Slovakian Extraligassa HKm Zvolenin joukkueessa.

Slovakian maajoukkueessa Zedník on pelannut vuoden 2006 ja 2010 talviolympialaisissa, vuosien 2001, 2003 ja 2005 MM-kilpailuissa sekä vuosien 1996 ja 2004 maailmancupissa. Vuoden 2003 MM-kilpailuissa joukkue saavutti pronssia.

Zedník loukkaantui vakavasti 10. helmikuuta 2008 Florida Panthersin ja Buffalo Sabresin välisessä NHL-ottelussa, kun joukkuetoveri Olli Jokisen luistin viilsi tapaturmaisesti hänen kaulaansa. Zednik leikattiin heti ja hän toipui hyvään kuntoon mutta hänen NHL-uransa myös päättyi siihen. Zednik pelasi vielä jonkin aikaa Euroopassa eri sarjoissa ennen kuin päätti koko peliuransa vuonna 2011.

## Lähteet

## Aiheesta muualla
* Richard Zedník Florida Panthersin sivustolla  
* 
*
Jumala ei ole suuri

**Jumala ei ole suuri: Kuinka uskonto myrkyttää kaiken** () on Christopher Hitchensin vuonna 2007 ilmestynyt uskontokriittinen kirja. Hitchens puolustaa ateismia ja arvostelee uskontoja sorron ja pahuuden lähteenä. Teos nousi *[[The New York Times]]in* bestseller-listan kärkeen, ja siitä tuli kuuluisa Sam Harrisin, Richard Dawkinsin ja Daniel Dennettin uskontokriittisten teosten rinnalla.  

## Sisältö
Anni-Helena Leppälä sanoo Kansan Uutisten artikkelissaan, että Hitchensin arvostelun mukaan uskonto on lapsenomainen vastaus ihmisen haluun tietää asioiden alkuperä, uskoa johonkin itseään suurempaan ja paeta kuolemaa. Ihminen haluaa ikäville asioille syypään, hyviä asioita hän voi uskoa ihmeiksi. Uskonto myös oikeuttaa toimintaa. Uskontojen nimissä on peloteltu, varastettu, raiskattu, kidutettu ja tapettu. Uskonnot suurentavat heimoepäluuloja ja lietsovat ennakkoluuloja ja vihaa toisinuskovia kohtaan. Kaikki uskonnot pitävät toisia uskontoja harhaoppisina ja väärinä. 

Jyrki Alenius kirjoittaa, että Hitchensin mukaan uskonnot ovat haitaksi paitsi ympäristölleen, myös uskoville itselleen, koska uskonto on epätotta. Kansan Uutisten Leppälä esittää Hitchensin näkemyksen, että uskontojen esittämä käsitys todellisuudesta on vailla todisteita, mutta sitä esitetään totena lapsille ja herkkäuskoisille. Uskontojen oppeihin kuuluvat veriuhrit ja pahojen tekojen sovitus, kuolemanjälkeinen palkitseminen ja ikuinen kärsimys. Uskonnoissa myös määrätään ihmisille mahdottomia tehtäviä ja sääntöjä. Uskontojen opit sisältävät järjettömiä käyttäytymissääntöjä ja epäjohdonmukaisia uskomuksia.

Jos maailman kurjuuden syyksi pitäisi valita yksi tekijä, Hitchensin mielestä uskonto olisi vahvoilla. Uskontoa vastaan hän asettaa etiikan ja tieteellisen ajattelun. Hänen mukaansa uskonto nojaa tietämättömyyteen, pakottamiseen ja väkivaltaan. Nämä uskonnon tukipilarit on suvaitsevan kunnioittamisen sijaan voitettava järjen ja valistuksen avulla. Totuuden, kauneuden tai pyhän kokemukset taas eivät Hitchensin mukaan tarvitse uskontoa.

## Vastaanotto

Petja Savoila kirjoittaa *[[Keskisuomalainen|Keskisuomalaisessa]]*, että Hitchens käy teoksessaan läpi kattavasti ja purevasti asioita, jotka uskonnoissa ovat vialla. Savoila kirjoittaa, että kirja ”jäänee tärkeästä sanomastaan huolimatta vaille suurempaa merkitystä. Se kiinnostanee maalliseen humanismiin taipuvia ajattelijoita. Uskonnolliseen ajatteluun kallistuva tuominnee sen todennäköisesti uskonsa muinaisten opinkappaleiden mukaan sivuakaan lukematta.”

*[[Helsingin Sanomat|Helsingin Sanomissa]]* Jussi Ahlroth arvosteli kirjaa siitä, että se hänen mukaansa niputtaa kaikki uskonnot yhdeksi uskonnoksi ja tuomitsee luomuksen sitten vääräksi. Hänen mielestään kirjalle tulisi antaa Skepsis-yhdistyksen Huuhaa-palkinto, koska ”se on täynnä epätieteellistä hölynpölyä uskonnosta”.

## Lähteet
Flanker

**Flanker** tarkoittaa muun muassa seuraavia asioita:
* Amerikkalaisen jalkapallon laitahyökkääjästä käytettävä nimitys
* Suhoi Su-27, alun perin neuvostoliittolainen hävittäjälentokone
Trumpet

**Trumpet** on sarja Yhdysvaltain ilmavoimien vakoilusatelliitteja, jotka toimivat sekä ennakkovaroitusatelliitteina että elektronisen tiedustelun satelliitteina.

Satelliitit toimivat Molnija-kiertoradoilla. Satelliittien massa on noin 6000 kg.

## Trumpet 1-3
Trumpet 1, 2 ja 3 satelliitit korvasivat Yhdysvaltain Jumpsat-nimiset kuuntelusatelliitít 1990-luvulla.

Laukaisut
* Trumpet 1 (USA 103) 3. toukokuuta 1994 Cape Canaveral, torni LC-41,  Titan-4(01)A Centaur-T -kantoraketti
* Trumpet 2 (USA 112) 10. heinäkuuta 1995 Cape Canaveral torni LC-41,  Titan-4(01)A Centaur-T  
* Trumpet 3 (USA 136) 8. marraskuuta 1997,  Cape Canaveral torni LC-41,  Titan-4(01)A Centaur-T 

## Trumpet F/O
Trumpet F/O (Follow On) on uusin sukupolvi Trumpet-satelliitteja. Vuonna 2006 laukaistu Trumpet F/O 1 kuljetti avaruuteen ensimmäisen SBIRS-HEO-1-hyötykuorman. SBIRS on ollut pitkän kehityksen kohteena ja korvaa Defence Support Program-satelliittien ennakkovaroitusinstrumentit. Satelliitin kyydissä on myös NASAn tiedelaite eli TWINS neutraaliatomispektrometri, johon VTT Suomesta on toimittanut pyörityskoneistot. 

Satelliiteissa on myös suuri avaruudessa avattava antenni pääasiassa Venäjän radioliikenteen kuunteluun. Täten se on jatkoa Rhyolite-kuuntelusatelliiteille.

NROL-28-satelliitin uskotaan olevan Trumpet F/O 2, joka ilmeisesti kuljettaa sekä SBIRS-HEO-2 että NASAn TWINS B:n. Se laukaistiin ilmeisesti 13. maaliskuuta 2008.

## Lähteet
* http://space.skyrocket.de/ Guenther's Space Page
Vinasat

**Vinasat** on vietnamilainen tietoliikennesatelliittien perhe. Se on osa kansallista satelliittiohjelmaa, jonka tarkoituksena on kehittää Vietnamille oma satelliittitietoliikennejärjestelmä. 

Ohjelman ensimmäinen tietoliikennesatelliitti laukaistiin avaruuteen  Guyanan avaruuskeskuksesta Ariane 5-raketilla. 

Tätä ennen Vietnam oli vuokrannut satelliittien välittämää tietoliikennekapasiteettia noin 15 miljoonalla dollarilla vuosittain. 

## Satelliitit

### Vinasat-1
Ensimmäinen Vietnamin satelliitti, Vinasat-1, laukaistiin Guyanan avaruuskeskuksesta Kourousta Ariane 5 -kantoraketilla yhdessä Star One C2-satelliitin kanssa. Satelliitin on suunnittellut ja rakentanut yhdysvaltalainen Lockheed Martin-yhtiö. Sen hinta oli 200 miljoonaa dollaria. 

Satelliitti painaa 2600 kg ollen keskikokoinen tietoliikennesatelliitti. Satelliitissa on 20 transponderia ja se voi välittää 200 digitaalista televisiokanavaa tai kymmeniä tuhansia nopeita Internet-yhteyksiä. Sen toiminta-aika on 15-22 vuotta geostationaarisella kiertoradalla asemassa 132 astetta itäistä pituutta. 

Vietnamissa projektia on johtanut Hoang Minh Thong. Satelliittia operoi Vietnamin Posti- ja telelaitos. Maajärjestelmineen investointi oli noin 300 miljoonaa dollaria. Maa-asemat rakennettiin Ha Tayn ja Bình Dươngin maakuntiin.

## Vinasat-2
Vietnamin Viestintäministeriö tilasi syyskuussa 2009 Kiinalta Vinasat-2-tietoliikennesatelliitin täydentämään vastaavana ajankohtana 70% teholla toimivaa Vinasat-1-satelliittia, jonka kapasiteetti uskotaan pystyttävän nostamaan vuoden 2010 aikana 100%:iin ja satelliitin suunnitellun toiminta-ajan nousevan 9 vuoteen. Noin 350 miljoonan dollarin arvoiseksi arvioitu Vinasat-2 laukaistaan vuonna 2012. 

Vietnam tilasi keväällä 2010 Vinasat-2:ksi kutsutun satelliitin Lockheed-Martinilta. Satelliitti laukaistaan vuonna 2012. . Se, onko tilaus Kiinasta peruuntunut, ei ole selvää. Käyttikö Vietnam kiinalaista tietoliikennesatelliittia "jäniksenä" helpottamaan tilausta Yhdysvalloista tai peräti pudottamaan sieltä ostattavan tuotteen hintaa? Arianespace laukaisee satelliitin vuonna 2012.  Yhdysvaltain US Export Import Bank-vientitakuuorganisaatio lainoittaa Vietnamin satelliittiostoa 125 miljoonalla dollarilla, joka päätös vaati kesäkuussa 2012 Yhdysvaltain presidentin eritysluvan, koska organisaatiolla on rajoituksia "marxistis-leninististen maiden" lainoittamiselle. 

## Lähteet

## Aiheeseen liittyvää
* Vietnamin avaruustekniikkaa
Buffetti

**Buffetti** eli **bufetti**, **buffet**  tai **noutopöytätarjoilu**, arkikielessä **seisova pöytä**, **pitopöytä**, **puhvetti** tai **buffa**, on useimmiten ravintolassa käytettävä aterian tarjoilumuoto, jossa asiakas saa itse koota tarjoilupöydällä olevista ruokalajeista itselleen sopivan ateriakokonaisuuden. Useimmiten ruokaa saa syödä ja juoda niin paljon kuin haluaa. Sana tarkoittaa myös pöytää, tiskiä tai yleensä paikkaa, josta ruoka noudetaan.

Suomessa seisovaa pöytää tarjotaan useissa ravintoloissa sekä Suomen ja Ruotsin, Viron, Venäjän, Saksan tai Latvian välillä kulkevilla autolautoilla. Eritoten sitä tarjotaan yleensä lounasravintoloissa ja suurina juhlapyhinä. Useissa hotelleissa on myös noutopöytäaamiainen.

Nykyaikana ovat yleistyneet eritoten niin sanotut pizzabuffetit, joissa tarjotaan yleensä erilaisia pizzoja, kebabia, salaatteja sekä muita ruokalajeja. Suomen tunnetuin pizzabuffettia tarjoava ketju on Rax Buffet, joka perustettiin vuonna 1994. Toinen merkittävä pizzabuffet -ketju on Pizza Buffa, joka on S-ryhmän omistama.

Sana *buffet* on ranskaa ja tulee keskiajan latinan sanasta *bufetagium*, joka tarkoitti viiniveroa. Sanalla tarkoitettiin keskiajan Ranskassa ja Englannissa kankaalla peitettyä hyllykköä, jolle pöytäkalusto asetettiin. 1500-luvulta alkaen sana vakiintui tarkoittamaan tarjoilupöytää ja 1700-luvulta alkaen erityistä sivupöytää.

## Noutopöytien hygienia
Noutopöytien, salaattibaarien ja muiden avointen ruokatarjoilumuotojen elintarvikehygieniassa esiintyy joskus puutteita ja jopa ruokamyrkytysten vaaroja, ellei oikeista lämpötiloista ja esilläpitoajoista huolehdita. Erityisen otollisia bakteerikasvulle ovat lämpimät ruoat, jos niitä säilytetään vain 40–50 celsiusasteessa. Pohjoismaissa keskustelu noutopöytien hygieniasta alkoi 1970-luvun taitteessa, jolloin kaikkialla yleistyvät noutopöydät saattoivat aiheuttaa muun muassa lavantautitartuntoja kymmenille asiakkaille. Sittemmin noutopöytien tarjoilukalusteet ja tarjoilua koskevat määräykset ovat monin tavoin kehittyneet. Ruokaviraston nykyisen ohjeen mukaan kylmäsäilytystä vaativien helposti pilaantuvien elintarvikkeiden lämpötila saa nousta tarjoilun aikana korkeintaan 12 asteeseen, mutta tällöin elintarvikkeet saavat olla tarjolla enintään 4 tuntia. Lämpimien ruokien on oltava tarjoilun aikana vähintään 60-asteisia ja ne saavat olla tarjolla vain kerran ilman aikarajaa.

## Katso myös
* Smörgåsbord

## Lähteet

## Aiheesta muualla
Darlene Hard

**Darlene Hard** (6. tammikuuta 1936 Los Angeles, Kalifornia – 2. joulukuuta 2021) oli yhdysvaltalainen tennispelaaja. Hän oli naisten kaksinpelin mestari Ranskan avoimissa (1960) ja kahdesti Yhdysvaltain avoimissa (1960, 1961).

Naisten nelinpelin ja sekanelinpelin mestaruuksia Hard voitti Ranskassa, Yhdysvalloissa ja Wimbledonissa 1950–1960-luvuilla lukuisia. Hän voitti myös kultaa ja pronssia vuoden 1963 Pan-Amerikan kisoissa São Paulossa. 

Hard kelpuutettiin International Tennis Hall of Fameen vuonna 1973.

## Lähteet

## Aiheesta muualla
*
Ultima I

**Ultima I: The First Age of Darkness** on Richard Garriottin kehittämä ja California Pacific Computer Companyn julkaisema *[[Ultima]]*-tietokoneroolipelisarjan videopeli.

## Tarina
Sankarin on tuhottava Gem of Immortality (Kuolemattomuuden jalokivi), jota paha velho Mondain käyttää orjuuttaakseen Sosariaa. Pelaaja on The Stranger, joka kutsutaan toisesta maailmasta vapauttamaan Sosariaa. 

## Aiheesta muualla
*
Enrique Morea

**Enrique Morea** (11. huhtikuuta 1924 – 15. maaliskuuta 2017) oli argentiinalainen tennispelaaja. Hän kuului vuonna 1950 Ranskan avoimen tennisturnauksen sekanelinpelimestaruuden voittaneeseen pariin.

Vuonna 1946 Morea pääsi miesten kaksinpelin finaaliin Ranskan avoimissa Pancho Seguran kanssa. Hän pääsi sekanelinpelin finaaliin Wimbledonissa vuosina 1952, 1953 ja 1955 pareinaan Thelma Coyne Long, Shirley Fry ja Louise Brough.

Morea pelasi myös Davis Cupissa ja voitti mitaleita (mukana kaksi kultaa 1951) Pan-Amerikan kisoissa.

## Lähteet
M/S Pauline

**M/S Pauline** () on luxemburgilaisen CONSHIP S.A:n omistama ro-ro-rahtialus. Alus on rakennettu vuonna 2006 Flensburger Schiffbau-Gesellschaftin telakalla Flensburgissa, Saksassa. *Pauline* on rekisteröity Luxemburgin lipun alle. Nykyisin aluksella liikennöi belgialainen Cobelfret.

Paulinen sisaralus on vuonna 2007 valmistunut M/S Yasmine.

## Käyttöhistoria

27. helmikuuta 2006 tapahtui kölinlasku. 11. elokuuta alus laskettiin vesille ja 24. marraskuuta se luovutettiin belgialaisen Cobelfretin omistukseen, joka rekisteröi sen Luxemburgin lipun alle nimellä *Pauline*. Tämän jälkeen alus aloitti liikennöinnin Belgian Zeebruggen ja Britannian Killingholmen välillä. Myöhemmin samana vuonna Pauline siirtyi luxemburgilaisen CONSHIP S.A:n omistukseen.

## Lähteet

## Aiheesta muualla

*Fakta om Fartyg – M/S Pauline
Pancho Segura

**Francisco Olegario ”Pancho” Segura** (20. kesäkuuta 1921 Guayaquil, Ecuador – 19. marraskuuta 2017 Kalifornia, Yhdysvallat) oli ecuadorilaissyntyinen tennispelaaja. Hän muutti Yhdysvaltoihin 1930-luvun lopussa ja oli kummankin maan kansalainen.

Segura kuului Jack Kramerin omaelämäkerrassa julkaistulla listalla 21:n kaikkien aikojen suurimman tennispelaajan joukkoon. Hän pääsi International Tennis Hall of Fameen vuonna 1984.

Segura pääsi muun muassa Enrique Morean kanssa finaaliin Ranskan avoimissa 1946. Hän voitti myös U.S. Pron vuosina 1950–1952.

## Lähteet
MICHAEL (portaali)

**MICHAEL** on lyhenne sanoista *Multilingual Inventory of Cultural Heritage in Europe*. Se oli Euroopan komission rahoittama EU-alueen kulttuuriportaali, joka tarjosi käyttäjille pääsyn EU-alueen kirjastojen, arkistojen ja museoiden (KAM) digitaalisiin kulttuuriperinnön kokoelmiin.

MICHAEL-verkkopalvelu oli osa Euroopan kulttuurisektorin digitaalista kirjastoa. 

## Mitä tietoa portaali tarjoaa?
MICHAEL oli suomalaisten muistiorganisaatioiden digitaalisten kokoelmien luettelo. Portaaliin oli kuvailtu erityyppisiä kulttuuriperinnön sektorin kokoelmia, jotka sisälsivät pääasiassa digitoitua fyysistä materiaalia (esimerkiksi valokuvat, arkistodokumentit, kartat, esineet jne.) ja digitaalisessa muodossa tuotettua materiaalia (digitaaliset äänitallenteet, videot, tieteellinen data jne.).

Kokoelmakuvailut oli tuotettu kotimaisissa KAM-sektorin organisaatioissa (mm. Kansalliskirjasto, Kansallisarkisto, Museovirasto). Portaalin tietueet sisälsivät tietoa tarjolla olevista verkkokokoelmista aihealueittan luokiteltuna. Portaali tarjosi myös muita hakutoimintoja (mm. vapaatekstihaku, alueet ja aikakaudet) ja kokoelmia voitiin tunnistaa myös niihin liittyvistä merkkihenkilöistä ja/tai merkittävistä tapahtumista. Lisäksi digimateriaalista oli tarjolla linkitys ylläpitävään organisaatioon.

## Kansalliset portaalit ja EU-portaali
MICHAEL-kokoelmaluettelo oli käytettävissä eurooppalaisen kulttuuriportaalin kautta, joka yhdistää hankkeeseen osallistuvien EU-maiden kansallisten portaalien kokoelmakuvaukset. Aluksi eurooppalainen MICHAEL-palvelu käsitti kokoelmakuvauksia kolmelta maalta (Ranska, Englanti ja Italia). Jatkossa (kesällä 2008) portaaliin suunniteltiin liitettäväksi 14 uuden maan kokoelmat (ml. Suomi).

Jokaisella hankeeseen osallistuvalla maalla oli oma kansallinen MICHAEL-palvelunsa, joka käsittää ainoastaan ko. maan kulttuurikokoelmat. Kokoelmatiedot näistä portaaleista haravoitiin eurooppalaiseen MICHAEL-palveluun.

## Hallinto
MICHAEL-hanketta rahoitettiin Euroopan komission eTEN-ohjelmasta. Projekti alkoi vuonna 2004 kolmen maan yhteishankkeena (Ranska, Englanti ja Italia). Yksitoista maata tuli mukaan hankkeen toisessa vaiheessa (ns. MICHAELPlus-hanke) kesällä 2006: Alankomaat, Espanja, Kreikka, Malta, Tšekki, Portugali, Puola, Ruotsi, Saksa, Suomi ja Unkari. MICHAELPlus-hankkeen aikana kolme maata lisää oli liittynyt mukaan projektiin: Bulgaria, Flanderi (Belgia) ja Viro.

Suomessa MICHAEL-hankkeen partnereita olivat Kansalliskirjasto (koordinoiva organisaatio), Kansallisarkisto ja Museovirasto. Kansainvälisellä tasolla MICHAEL-hanketta koordinoi Italia.

## Aiheesta muualla
* MICHAEL: EU-portaali 
* MICHAEL: Englannin portaali 
* MICHAEL: Italian portaali
* MICHAEL: Ranskan portaali 
* MICHAEL: Suomen portaali
* MICHAEL: Saksan portaali
Lennart Bergelin

**Lennart Bergelin** (10. kesäkuuta 1925 – 4. marraskuuta 2008) oli ruotsalainen tennispelaaja ja -valmentaja. Hän pelasi uransa aikana 88:ssa Davis Cup -ottelussa, mutta parhaiten hänet muistetaan Björn Borgin valmentajana.

Bergelin voitti Ranskan avoimissa miesten nelinpelin mestaruuden Jaroslav Drobnýn kanssa 1948. Hän sai Svenska Dagbladetin kultamitalin vuonna 1950.

Pelaajauransa jälkeen Bergelin toimi Ruotsin Davis Cup -joukkueen kapteenina (1971-76). Ruotsi voittikin hänen johdollaan DC-tittelin lyötyään Tšekkoslovakian finaalissa 1975. Joukkueeseen lukeutui nuori Björn Borg, jonka henkilökohtaisena valmentajana Bergelin toimi 1971-1983. Tänä Borgin suuruudenaikana Bergelinistä tuli yksi maailman tunnetuimmista tennishahmoista.

2004 Lennart Bergelin valittiin Swedish Tennis Hall of Fameen.
Pancho Gonzales

**Ricardo Alonso González**, joka tunnetaan yleisesti nimellä **Pancho Gonzales** (9. toukokuuta 1928 – 3. heinäkuuta 1995) oli yhdysvaltalainen tennispelaaja. Hän syntyi meksikolaisille vanhemmille Los Angelesissa.

Gonzales alkoi harjoitella lapsena, mutta pysyi täysin itseoppineena ja nousi 1940-luvun lopussa tähdeksi miltei tyhjästä. Hän joutui teini-iässään usein vaikeuksiin poliisin kanssa ja päätyi jopa erotetuksi Yhdysvaltain laivastosta. 

Gonzales erosi kuudesti ja sai seitsemän lasta. Hän pääsi Newportin International Tennis Hall of Fameen Rhode Islandilla vuonna 1968. Hän oli 67-vuotias kuollessaan mahasyöpään Las Vegasissa.

## Voitot Grand Slam -otteluissa
* Yhdysvaltain avoin tennisturnaus
** Miesten kaksinpeli (1948, 1949)
* Wimbledonin tennisturnaus 
** Miesten nelinpeli (1949)
* Ranskan avoin tennisturnaus
** Miesten nelinpeli (1949)
Ricardo González

**Ricardo González** -nimisiä henkilöitä ovat:
* Ricardo Primitivo González, argentiinalainen koripalloilija
* Ricardo Alonso González, yhdysvaltalainen tennispelaaja
* Ricardo González, argentiinalainen golfaaja
* Ricardo González, meksikolainen kilpa-autoilija
M/S Yasmine

**M/S Yasmine** () on luxemburgilaisen Conway S.A:n omistama ro-ro-rahtialus. Alus on rakennettu vuonna 2007 Flensburger Schiffbau-Gesellschaftin telakalla Flensburgissa, Saksassa. *Yasmine* on rekisteröity Luxemburgin lipun alle. Nykyisin aluksella operoi belgialainen Cobelfret.

Yasminen sisaralus on vuonna 2006 valmistunut M/S Pauline.

## Käyttöhistoria

14. elokuuta 2006 tapahtui kölinlasku. 19. joulukuuta alus laskettiin vesille ja 12. huhtikuuta 2007 se luovutettiin luxemburgilaisen Conway S.A:n omistukseen, joka rekisteröi sen Luxemburgin lipun alle nimellä *Yasmine*. Tämän jälkeen belgialainen Cobelfret aloitti liikennöinnin aluksella Belgian Zeebruggen ja Britannian Killingholmen välillä.

## Lähteet

## Aiheesta muualla

*Fakta om Fartyg – M/S Yasmine
Göran Stenius

**Göran Erik Stenius** (9. heinäkuuta 1909 Viipuri – 21. kesäkuuta 2000 Helsinki) oli suomenruotsalainen toimittaja, ulkoministeriön virkamies ja kirjailija.

## Ura
Stenius pääsi ylioppilaaksi 1927 ja valmistui filosofian kandidaatiksi ja maisteriksi 1935. Toimittajana hän työskenteli vuosina 1933–1941 ja oli Valtioneuvoston tiedotuskeskuksen palveluksessa 1940–1941 ja Valtion tiedotuslaitoksen edustajana Tukholmassa 1941–1942. Ulkoministeriön palveluksessa Stenius oli Vatikaanin asiainhoitajana 1947–1951, ministeriön jaostosihteerinä 1951–1965 ja jaostopäällikkönä 1965 sekä viimeksi lähetystöneuvoksena Lontoossa 1969–1973. Stenius sai professorin arvonimen 1995.

Monet Steniuksen kirjat sijoittuivat Karjalaan. Näitä teoksia olivat historiallinen romaani *Hungergropen*, Viipuri-romaani *Fästningen* ja romaani *Brödet och stenarna*. Steniuksen esseekokoelmat ja romaani *Klockorna i Rom* taas liittyivät Roomaan. Vuonna 1937 ilmestynyt *[[Femte akten]]* on kertomus Olavi Paavolaisen kanssa natsi-Saksaan tehdysta vierailusta.

Stenius vaikutti keskeisesti siihen, että Villa Lante saatiin hankittua Suomen valtion omistukseen.

Göran Steniuksen poika on tutkimusjohtaja Henrik Stenius.

Stenius oli kääntynyt katolilaisuuteen.

## Teoksia
* *Det okända helgonets kloster*. Söderström 1935
* *Femte akten: Litterär resa genom det ungsta Tyskland*. Söderström 1937
* *Mannen som uppfann vädret: En rödmånadssaga*. Söderström 1937
* *Fiskens tecken: Dikter.* Söderström 1940
* *Hungergropen: Roman.* Söderström 1944
* *Nälkänotko*. Kansankirja 1946.
* *Fästningen: Roman.* Söderström 1945
* *Vatikanen: Essäer.* Söderström 1947
* *Klockorna i Rom: Roman.* Söderström 1955
* *Avhopparen*, näytelmä ja radiokuunnelma. 1957
* *Brödet och stenarna: Roman.* Söderström 1959
* *Från Rom till Rom: Essäer.* Natur och kultur, Stockholm 1963
* *Den romerska komedin: En bok on Giuseppe Gioachino Belli och hans verk*. Söderström 1967.
* *Bronspojken från Ostia: Roman.* Söderström 1974

## Palkinnot
*Svenska Litteratursällskapetin palkinto 1935
*Valtionpalkinto 1955
*Helsingin kaupungin palkinto 1956
*Tollanderin palkinto 1956
*Lybeckin palkinto 1975

## Katso myös
* Stenius-suku

## Lähteet
* *Suomen kirjailijat.*
* Eteläkarjalaisia kirjailijoita – Göran Stenius 

### Viitteet

## Aiheesta muualla
* Göran Steniuksen muistokirjoitus ''Helsingin Sanomissa''.
* Stenius, Göran hakuteoksessa *Biografiskt lexikon för Finland*.
Aviodrome

**Nationaal Luchtvaart-Themapark Aviodrome** (lyhyemmin **Aviodrome**) on Alankomaiden kansallinen ilmailumuseo, joka sijaitsee Lelystadin lentoasemalla noin 50 kilometriä Amsterdamista.

Vuodesta 2004 pieni osasto ilmailumuseota on toiminut Hollannin avaruusmuseona, Stichting Ruimtevaart Museum eli Nationaal Ruimtevaart Museum.

Sen kokoelmiin kuuluvat muun muassa:
* Lockheed Constellation
* Douglas DC-3
* Lockheed Starfighter
* Koolhoven Bantam-hävittäjä vuodelta 1917
* Fokkerin lentokoneita: F-27, D.7, Fokker-kolmitaso D.1 (replika), Fokker VII, Fokker F.2, Fokker S.11. Fokker S-11-koulukoneita on lentokunnossa neljä kappaletta ja näiden Fokker Four-ryhmän koneiden lennoille on mahdollista päästä mukaan. 
* Boeing B747
* De Havilland Dove
* Antonov An-2
* Supermarine Spitfire
* Junkers Ju-52
* Hawker Hunter

Kokoelmiin kuuluu myös avaruustekniikkaa esittelevä pieni osasto, jonka pääosassa on Hollannin ANS-tiedesatelliitti. 

## Aiheesta muualla

* Aviodromen sivusto     
* Avaruusmuseon sivusto  
* Fokker S-11 lentoryhmä
François Remetter

**François Remetter** (8. elokuuta 1928 – 2. lokakuuta 2022) oli ranskalainen jalkapallomaalivahti, joka pelasi Ranskan maajoukkueessa maailmanmestaruuskilpailuissa 1954 ja 1958. Jälkimmäisellä kerralla joukkue saavutti kolmannen sijan.

Remetter aloitti 1948 ammattilaisuransa RC Strasbourgissa. FC Metziin hän siirtyi 1950 ja FC Sochaux’hon 1954. Siellä hän pelasi vuoteen 1957 ja edusti sen jälkeen lyhyesti Bordeaux’ta, Grenoblea, Limogesia ja Le Havrea. Remetter palasi 1960-alussa RC Strasbourgiin, missä hän voitti Ranskan cupin 1964. Strasbourgista hän siirtyi vielä Limogesiin ja sieltä vielä Pierrots Vaubaniin, missä hän lopetti uransa 1968.

## Lähteet
Kongasjärvi

**Kongasjärvi** voi tarkoittaa seuraavia maantieteellisiä kohteita:

* Kongasjärvi, kylä Pudasjärvellä
* Kongasjärvi, järvi Pudasjärvellä
* Kongasjärvi, järvi Puolangalla.
Geoffrey Wilkinson

**Geoffrey Wilkinson** (14. heinäkuuta 1921 Springside, Yorkshire − 26. syyskuuta 1996 Lontoo) oli brittiläinen kemisti. Hän sai Nobelin kemianpalkinnon vuonna 1973 työstään stabiilien siirtymämetallialkyylien parissa. Wilkinson jakoi palkinnon Ernst Otto Fischerin kanssa.

Wilkinson aloitti opiskelun Imperial College Londonissa vuonna 1939 ja valmistui sieltä 1941. Vuonna 1942 professori Friedrich Paneth värväsi nuoria kemistejä ydinvoimaprojektiin. Wilkinson liittyi siihen ja hänet lähetettiin Kanadaan. Siellä hän oli ensin Montrealissa ja myöhemmin Ontariossa ydintutkimuslaitoksessa vuoteen 1946 asti. Seuraavat neljä vuotta Wilkinson työskenteli Glenn T. Seaborgin kanssa Berkeleyssä. Sen jälkeen hän toimi tutkijana Massachusetts Institute of Technologyyssä ja palasi häntä jo opiskelun alkuvaiheessa kiinnostaneisiin tutkimuskohteisiin siirtymämetallikomplekseihin, joissa oli ligandina hiilimonoksidi tai alkeeni.

Vuosina 1951–1955 hän toimi Harvardin yliopistossa, minkä jälkeen palasi Englantiin. Vuonna 1955 hänestä tuli epäorgaanisen kemian professori Lontoon yliopistoon. Siellä hän jatkoi siirtymämetallikompleksien tutkimista.

Tunnetuin Wilkinson on ferroseenin ja  Wilkinsonin katalyytin ( RhCl(PPh3)3), jota käytetään alkeenien hydrogenoinnissa alkaaneiksi, rakenteen selvittämisestä.

## Lähteet

## Aiheesta muualla
*Wilkinsonin omaelämäkerta Nobel-säätiön sivuilla
E. R. Gummerus

**Edvard Robert Gregorius (E. R.) Gummerus** (5. lokakuuta 1905 Helsinki – 4. marraskuuta 1991 Ludvika, Ruotsi) oli suomenruotsalainen kirjailija, kääntäjä ja opettaja joka asui suurimman osan elämästään Ruotsissa ja Italiassa.

Gummeruksen vanhemmat olivat professori Herman Gummerus ja Alexandra (San) Hedenberg.

Gummerus vietti nuoruusvuotensa Roomassa jossa hänen isänsä oli ensin stipendiaattina ja sitten asiainhoitajana ja lähettiläänä. Gummerus palasi 1929 Suomeen opiskelemaan ja valmistui filosofian maisteriksi 1934. Hän siirtyi sitten Ruotsiin Nya Dagligt Allehanda-lehden palvelukseen. Sotavuosina Gummerus asui perheineen Björbossa Västerdalälvenissä hyvin primitiivisissä oloissa. 

Gummerus oli kansakoulunopettajana Lövsjössä 1947–1949 ja muutettuaan Strängnäsiin hän toimi opettajana Gripsholmin kansankorkeakoulussa. 

Gummerus asui vuosina 1954–1970 perheineen Italiassa jossa hän toimi pohjoismaisten kielten lehtorina Napolin yliopistossa aina eläkkeelle jäämiseensä saakka. Tämän jälkeen Gummerus palasi Ruotsiin jossa hän asui ensin Lövkullenissa ja sitten Klenshyttanissa. 

## Teoksia
* *Fascismen och det moderna Italien* 1930
* *Farväl Arkadien*, romaani. 1938
* *Finland* 1940
* *Fästningen*, romaani. 1940
* *Arvet*, romaani. 1942
* *Sönerna*, romaani. 1943
* *Dialog med någon*, aforismeja. 1944
* *Sägner i berget*, novellikokoelma. 1946
* *Rebeller, essayer i kulturkritik*. 1947
* *Oniria*, romaani. 1951
* *Livets bröd*, romaani. 1952
* *Natten är en näktergal*, minnen. 1954
* *Utdrag utan register*, esseitä. 1954
* *Finland: vad det är, och vad det kämpar för* 1957
* *Symbol och syntax: tänkespråk*, esseitä. 1964
* *Den Hemlöse: Dan Andersson-studier* 1965
* *Italienska vandringar: Capri, Santo Stefano, Vietri, Amalfi, Positano*… 1966
* *En bilderbok om Dan Andersson* 1969
* *Det gamla Floda : folk, bygd och natur i en Västerdals-socken*. 1970
* *Främmande berättelser*, novellikokoelma. 1972
* *Palatset med kolonnerna, romerska minnen*. 1974
* *En bilderbok om Dan Andersson*. 1975
* *Bråddjupet*, romaani. 1975
* *Vägar i södern: en landskapsrapsodi från det okända Italien*. 1976
* *Trollkarlen vid Pajso: i Dan Anderssons värld*. 1980
* *Svalorna i Rom: strövtåg i tiden*. 1981
* *Roms ansikten: möten och minnen*. 1983

## Palkinnot
* Pohjoismainen romaanipalkinto 1941
* Lybeckin palkinto 1941
* SLS:n kulttuuripalkinto 1960.
* Dan Andersson-palkinto 1970

## Lähteet
* *Suomen kirjailijat.*
* E. R. Gummerus.  Litteraturberget.
*
Karjalainen Syke

**Karjalainen Syke** on Pohjois-Karjalassa toimiva paikallisradio, jonka omistaa mediakonserni Keskisuomalaiseen kuuluva Keskisuomalainen Media Oy. Paikallisuutiset Sykkeelle toimittaa sanomalehti Karjalainen.

## Historiaa
Iskelmä Rex aloitti toimintansa vuonna 1988 nimellä *Radio Jokinen*. Aluksi asema kuului vain Joensuun alueella, mutta vuonna 1991 kuuluvuusalue laajeni Pohjois-Karjalan pohjoisosiin.. Aseman nimeksi vaihdettiin Radio Rex.

Vuonna 1995 lähetykset aloitettiin myös Kiteen alueella. Vuonna 2008 Rex liittyi osaksi Iskelmä-radioketjua, ja sai nimekseen Iskelmä Rex. Elokuussa 2018 Pohjois-Karjalan Kirjapainon tytäryhtiö *Sanomalehti Karjalainen* ilmoitti ostavansa kanavan omistaneen Najaros Oy:n radioliiketoiminnot.

Huhtikuussa 2020 Sanomalehti Karjalaisen ja Bauer Median yhteistyö päättyi, ja kanavan nimeksi tuli jälleen *Radio Rex* 17. huhtikuuta alkaen. Myös lähetykset siirtyivät kokonaan paikallisesti tuotetuiksi.
Mediatalo Keskisuomalaisen radiokanavilla Radio Keskisuomalainen, Savon Aallot, Radio Tempo, Karjalainen Syke ja Radio Voima tulee sunnuntai-aamuissa sekä uusintoina tiistai- ja torstai-illoissa Heikki ”Hector” Harman juontama musiikin erikoisohjelma Pop eilen - toissapäivänä, jossa soitetaan 50-, 60- ja 70-lukujen musiikkia.

Kanavalla on kuultu selostuksia mm. Joensuun Mailan ja Kiteen Pallon Superpesis-otteluista.

## Juontajat

* Antti Gavrilov,
* Harri Kolehmainen ja
* Heikki Rasanen

## Lähteet
Markus Huhtimo

**Markus Huhtimo** (s. 27. elokuuta 1979) on suomalainen entinen salibandyn pelaaja. Hän on pelannut urallaan HIFK:ssa, SSV:ssä sekä Tapanilan Erässä. HIFK-aikoinaan Huhtamo voitti Euroopan seurojen välisen mestaruuden. 

Huhtimo lopetti salibadyuransa keväällä 2011-2012, jolloin hänen edustamansa SSV voitti salibandyn Suomen mestaruuden. Nykyään hän toimii naisten salibandyliigassa EräViikinkien edustusjoukkueen valmennusryhmässä.

## Muuta
Huhtimo vieraili Big Brother 2012 -talossa salibandyvalmentajana.

## Lähteet

## Aiheesta muualla
* Pelaajakortti salibandyliigan sivuilla
High and Dry

"**High and Dry**" on toinen single Radioheadin albumilta *[[The Bends]]*, ja se julkaistiin tupla-singlenä albumin aloituskappaleen "Planet Telexin" kanssa. Single julkaistiin Britanniassa 5. maaliskuuta 1995 ja nousi Britannian singlelistalla sijalle 17.

Kappale nauhoitettiin albumin *[[Pablo Honey]]* nauhoitussessioissa, mutta sitä ei laitettu albumille, koska yhtye ajatteli, että se kuulostaa "Rod Stewartilta". Albumin *The Bends* nauhoitussessioissa kappale otettiin uudelleen esille, ja vanha demo masteroitiin uudelleen, ja se tuntui sopivan albumille, joten se laitettiin sille.

Singlestä julkaistiin kaksi eri versiota. CD 1:n kansi oli punainen ja CD 2:n sininen.

## Kappaleet
### CD 1
# 
# 
# 
# 

### CD 2
# 
# 
# 
# 

## Musiikkivideot
 
### Versio 1
Yhdysvaltojen version videosta ohjasi Paul Cunningham. Juonessa yhtye tulee ravintolaan päivälliselle ja tilaa ruokaa. Muiden ravintolassa olevien ihmisten tapahtumia kerrotaan takaumissa. Pari ja kokki ovat osallistuneet rikokseen, ja liikemies piilottelee jotakin laukussaan. Lopussa kaksi draamaa yhdistyy, kun kokki antaa parille aikapommin ja liikemies tapetaan.

### Versio 2
Britannian mustavalkoisen version on ohjannut David Mould. Siinä yhtye soittaa autiomaassa, jossa on rekkoja ja kuvaamisvälineitä. Videon lopussa alkaa sataa, mutta yhtye jatkaa soittamista. Tämä versio tehtiin ennen toista, mutta yhtye ei ollut tyytyväinen siihen, ja se hylättiin. Vain Yhdysvaltojen versio videosta löytyy heidän vuoden 1998 videokokoelmassaan *[[7 Television Commercials]]*.

## Lähteet
2 + 2 = 5

"**2 + 2 = 5** **(The Lukewarm.)**" on englantilaisen alternative rock -yhtyeen Radioheadin kappale, joka julkaistiin kolmantena ja viimeisenä singlenä yhtyeen kuudennelta albumilta *[[Hail to the Thief]]* vuonna 2003. Kappaleen sanoitukset sisältävät albumin nimen ("Hail to the Thief").

Kappaleen nimi "2 + 2 = 5" viittaa George Orwellin romaaniin *[[Vuonna 1984]]*.

Kappale nousi sijalle 15 Britannian singlelistalla.

## Kappaleet
;Promosingle, julkaistu 10. lokakuuta 2003
;CD CDRDJ6623
#"2 + 2 = 5" - 3:21
;12" 12RDJWL6623
#"Sktterbrain" (Four Tet remix)
#"Remyxomatosis" (Super Collider remix)
;Single julkaistu 17. marraskuuta 2003
;CD 1 CDR6623
#"2 + 2 = 5" - 3:21
#"Remyxomatosis" (Christian Vogel RMX) - 5:07
#"There There" (demo) - 7:43
;CD 2 CDRS6623
#"2 + 2 = 5" - 3:21
#"Skttrbrain" (Four Tet remix) - 4:26
#"I Will" (Los Angeles versio) - 2:14
;DVD DVDR6623
#"2 + 2 = 5" - 3:21
#"Sit Down Stand Up" (Ed Holdsworthin video) 
#"The Most Gigantic Lying Mouth of All Time" (ote)

## Lähteet

## Aiheesta muualla
*"2 + 2 = 5 (The Lukewarm.)" AtEaseWeb.com sivustolla
*"2 + 2 = 5 (The Lukewarm.)" SongFacts.com sivustolla
Kalle Sistola

**Kalle Sistola** (8. elokuuta 1913 – 1990-luvulla) oli suomalainen agrologi ja sotakirjailija.

Sistola oli sotilasarvoltaan kapteeni. Hän toimi talvisodan ajan joukkueenjohtajana JR 21:ssä Taipaleen rintamalla ja hän kirjoitti kokemuksiinsa perustuen aiheesta kaksi kirjaa 1950-luvulla.

Sistola valmistui Mustialan maamiesopistosta agrologiksi vuonna 1940. Hän työskenteli useissa eri tehtävissä vuoteen 1951, jonka jälkeen hän oli maanviljelijänä Lapinjärven Porlammilla. Hän oli paikallisen kunnanvaltuuston jäsenenä. Sistola harrasti keräilyä ja keräsi muun muassa yli tuhat kenkää käsittäneen kokoelman.

## Teoksia
* *Taipaleen tarinoita, päiväkirja ja muistikuvia JR 21:stä talvisodan ajoilta*. WSOY 1953.
* *Tapahtui Taipaleessa, pataljoona Polón Talvisodassa*. Loviisan Uusi Kirjapaino Oy 1956.

## Lähteet
Länsi-Yhdysvaltain Grand Prix 1977

**Länsi-Yhdysvaltain Grand Prix 1977** oli Formula 1 -sarjan osakilpailu, joka ajettiin 3. huhtikuuta 1977 Long Beachin katuradalla. Kilpailun voitti Mario Andretti.

## Tulokset

## Lähteet
* Länsi-Yhdysvaltojen GP 1977 – F1-ruutu
Moldovan vaakuna

**Moldovan vaakuna** () on Moldovan kansallistunnus lipun ja kansallislaulun ohella. Se koostuu kotkasta, jonka päällä on vaakunakilpeä. Kotkalla on valtikka, oliivipuun oksa ja suussaan risti. Vaakunan keskellä on alkuhärkä. Tämän yläpuolella on Aurinko, oikealla puolella Kuu ja vasemmalla kukkanen. Vaakunaa käytetään myös Moldovan lipussa. Vaakunassa on samat värit kuin Moldovan lipussa: punainen, keltainen ja sininen. Romanian vaakunassa on sama kuvio. Vaakuna otettiin käyttöön 3. marraskuuta 1990, kun se lisättiin valtion lippuun.

Moldovan lain mukaan vaakunan tulee esiintyä mm. seuraavissa paikoissa:

* presidentin, parlamentin, korkeimman oikeuden, hallituksen käyttämissä tiloissa sekä Moldovan suurlähetystöissä
* tiloissa, joissa presidentti johtaa puhetta, parlamentti kokoontuu, oikeus kuulee tapauksia ja tiloissa, joissa suoritetaan vihkimisiä tai lasten syntymien rekisteröintejä
* virallisissa asiakirjoissa, jotka liittyvät presidentin, parlamentin, hallituksen, ministeriöiden ja muun julkishallinnon tehtävien hoitamiseen 
* presidentin, parlamentin tai hallituksen julkaisemat asiakirjat
* valtion valvomissa lottokupongeissa ja seteleissä

## Aikaisemmat versiot

Kuva:Печать Петра I Мушата 1387.svg|Pietari I Mushatin sinetti. 1387
Kuva:COA of Stephen III of Moldavia.svg|Vaakuna Tapanin sinetillä 
Kuva:Coat of Arms of Moldavia - Großes Wappenbuch (crop).png|Ruhtinaskunnan vaakuna. 1586
Kuva:CoA from Flag of the Moldavian Army 1849.svg|Moldovan ruhtinaskunnan vaakuna. 1849 
Kuva:Coat of arms of Bessarabia Governorate 1878.svg|Bessarabian maakunnan vaakuna. 1878 
Kuva:COA from Flag of Sfatul Tarii.svg|Moldovan demokraattisen tasavallan vaakuna. 1917–1918 
Kuva:Emblem of the Moldavian SSR (1940-1941).svg|Moldavian sosialistisen neuvostotasavallan vaakuna. 1940–1941
Kuva:Emblem of the Moldavian SSR (1957-1981).svg|Moldavian sosialistisen neuvostotasavallan vaakuna. 1981–1990


## Lähteet
Säkkijärvi (järvi)

**Säkkijärvi** on Kauhajoen itäosassa, Nummijärven kylästä itään sijaitseva matala kahden neliökilometrin kokoinen järvi. Keskimäärin järvellä on syvyyttä metri. Järvi laskee vetensä Säkkijokeen. Säkkijärven rannalla on jonkin verran loma-asutusta ja se on keskittynyt pääasiassa järven itärannalle. Nykyisin loma-asuntojen määrää ei rakentamattomien tonttien vähyyden vuoksi voida lisätä juurikaan.

Vuonna 2006 läheisten turvetuotantoalueiden vesien lasku järveen lopetettiin. Säkkijärven pohjaan ehti kertyä paljon sedimenttiä näiltä ajoilta. Järvestä on löydetty esimerkiksi nuottaruohoa ja konnanulpukkaa. Säkkijärven linnustoon kuuluu yli 20 pesivää lajia, kuten tukkasotka, telkkä, kurki, joutsen, lokit ja kuikka. Linnut viihtyvät varsinkin Säkkijärven pohjoisrannalla, joka on soinen.

Säkkijärven kalastoon kuuluvat muun muassa hauki ja ahven. Kalat palaavat aina järveen, vaikka se toisinaan jäätyykin pohjaan asti.

## Lähteet
XXL (yhtye)

**XXL** on pohjoismakedonialainen popyhtye Skopjesta. Se edusti maataan vuoden 2000 Eurovision laulukilpailussa Tukholmassa kappaleella ”100% Te Ljubam”. Kappeleesta tehtiin sekä englannin- että makedoniankielinen versio. Yhtyeen jäseniä ovat Marija Nikolova, Ivona Dzampovska, Rosica Nikolovska ja Verica Karanfilovska.
Suomen Hammaslääkäriseura Apollonia

**Suomen Hammaslääkäriseura Apollonia** on perustettu 1892 ja siihen kuuluu noin 6 000 Suomen hammaslääkäriä ja hammaslääketieteen opiskelijaa. Apollonia tukee hammaslääketieteellistä tutkimusta, järjestää riippumattomaan tietoon perustuvaa täydennyskoulutusta ja välittää tutkimustietoa suunterveydestä. Hammaslääkäriseuran perustaja ja seuran ensimmäinen puheenjohtaja oli Suomen hammaslääketieteen isäksi nimetty Matti Äyräpää. 

Apollonia tukee hammaslääketieteellistä tutkimusta jakamalla apurahoja: tutkimusapurahaoja, kongressiapurahoja ja väitöskirja-apurahoja. Seura laatii yhteistyössä Suomalaisen Lääkäriseura Duodecimin kanssa kansallisia Käypä hoito -suosituksia ja sisältöä Terveysporttiin.

Hammaslääkäriseura julkaisee avointa tiedejulkaisua Apollonia – Proceedings of the Finnish Dental Society ja tuottaa tiedesisältöä Hammaslääkärilehteen.

Hammaslääkäriseura järjestää yhteistyössä Helsingin Messukeskuksen kanssa vuotuisen koulutus- ja näyttelytapahtuman Hammaslääkäripäivät.

## Aiheesta muualla

* Suomen Hammaslääkäriseura Apollonia
* Apollonia – Proceedings of the Finnish Dental Society
* Käypä hoito -suositukset